stanford-oval/wikipedia huggingface dataset:
Lelumies
Muissa medioissa > Animaatiossa > Justice League

Lelumies vieraili yhdessä jaksossa Justice Leaguessa, jossa se toimi Superman Revenge Squadissa. Ryhmään kuului hänen lisäksi Metallo, Kalibak, Säävelho ja Livewire. Ryhmän hyökätessä Metropolisiin houkutellakseen Teräsmiehen esille. Sankarin saapuessa apujoukkoineen mukaan Lelumies käytti jättiläismäistä lelua muistuttavaa robottia, jolla oli tykki rintakehässä. Alun perin hän yritti ampua viattomia ihmisiä, mutta osuukin Teräsmieheen, joka yritti suojella Batmania ja Ihmenaista osumalta. Osuman seurauksena Teräsmies siirtyy ajassa eteenpäin 30 000 vuotta tulevaisuuteen. Lelumies ja kaikki muut ihmiset olettivat Teräsmiehen kuolleen. Ainoastaan Batman oli eri mieltä Teräsmiehen kohtalosta. Myöhemmin paljastui Teräsmiehen matkanneen ajassa tulevaisuuteen ja onnistui palaamaan omaan aikaansa Vandal Savagen luomalla aikakoneella.
Muissa medioissa > Animaatiossa > Superman: Doomsday

Lelumies esiintyi ensi kerran animaatioelokuvassa Superman: Doomsday vuonna 2007. Se oli sarjakuviin poiketen enemmän synkemmännäköinen rikollinen, joka pukeutui mustiin. Lelumies ilmestyi tarinaan mukaan, kun oikea Teräsmies oli julistettu kuolleeksi Tuomiopäivän kanssa käydyn tappelun seurauksena. Lelumies käytti elokuvassa jättiläistä hämähäkkirobottia, jolla hän piti koulubussissa täynnä olevia lapsia panttivankeina ryöstettyään sitä ennen pankin. Kaikkien tietämättä Teräsmiehen klooni ilmestyy paikalle ja nappaa Lelumiehen poliisien huostaan. Siitä huolimatta Lelumies onnistuu tappamaan 4-vuotiaan tytön. Tämä suututtaa Teräsmiehen kloonin, joka tappaa hänet pudottamalla hänet  poliisiaseman katon korkeudelta auton päälle. Hahmon äänenä toimi John DiMaggio.
Muissa medioissa > Animaatiossa > Justice League Action

Paha versio Hiro Okamuran Lelumiehestä esiintyi animaatiosarjassa Justice League Action, jossa häntä ääninäytteli Ken Jeong.
Muissa medioissa > Animaatiossa > DC Super Hero Girls

Teini-ikäinen versio Lelumiehestä esiintyi animaatiosarjassa DC Super Hero Girls, jossa häntä ääninäytteli Charlie Schlatter.
Muissa medioissa > Animaatiossa > Superman/Batman: Public Enemies

Hiro Okamuran versio Lelumiehestä esiintyi animaatioelokuvassa Superman/Batman: Public Enemies, jossa häntä ääninäytteli Calvin Tran.
Muissa medioissa > Animaatiossa > JLA Adventures: Trapped in Time

Jack Nimballin versio Lelumiehestä esiintyi animaatioelokuvassa JLA Adventures: Trapped in Time, jossa häntä ääninäytteli Tom Gibis.
Muissa medioissa > Animaatiossa > My Adventures with Superman

Winslow Schottin versio Lelumiehestä esiintyi My Adventures with Superman animaatiosarjassa, jossa häntä ääninäytteli Michael Yurchak.
Muissa medioissa > Videopelit

Lelumies esiintyy vuonna 2010 DC Universe Online -pelissä, jossa se ei ole pelattavana hahmona.
Jack Nimballin versio Lelumiehestä esiintyy pelissä DC Super Hero Girls: Teen Power, jossa häntä ääninäyttelee Charlie Schlatter.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1978 | Frank Welker | Superystävät |  |  |
| 1994 | Sherman Hemsley | Teräsmieheni |  |  |
| 1996, 1998 2003, 2006 | Bud Cort | Terämies Static Shock Justice League Unlimited |  |  |
| 1997 | Grant Shaud | Teräsmieheni |  |  |
| 2003 | Corey Burton | Justice League |  |  |
| 2004, 2009 | Chris Gauthier | Smallville |  |  |
| 2007 | John DiMaggio |  | Superman: Doomsday |  |
| 2008 | Richard Green | Batman |  |  |
| 2016–2018 | Ken Jeong | Justice League Action |  |  |

Lelumies Teräsmies-animaatiosarjassa.
Lelumies elokuvassa Superman: Doomsday.
Zavet

Zavet
Zavet (bulg. Завет) on kylä ja kunta Razgradin alueella Koillis-Bulgariassa. Kunnan pinta-ala on 274 neliökilometriä. Vuoden 2018 arvion mukaan kunnassa oli 9 327 asukasta ja Zavetin kylässä 2 709 asukasta.
Zavod imeni Malyševan metroasema

| Zavod imeni Malyševa |
| --- | --- |

 Harkovan metro 
Perustiedot
Metrolinjat:  H’olodnohirsko-Zavodska-linja
Sijainti:  49°58′33″N, 36°16′51″E
Paikkakunta:  Harkova, Ukraina
Avattu:  23. elokuuta 1975
Rakenne
Tyyppi:  tunneliasema
Zavod imeni Malyševa (ukr. Завод імені Малишева, ven. Завод имени Малышева) on Harkovan metron H’olodnohirsko-Zavodska-linjan asema. Sen länsipuolella on Sportyvnan metroasema ja itäpuolella Turboatomin metroasema. Asema avattiin 23. elokuuta 1975.
Walter Dear

| Walter Dear |
| --- | --- |
Syntynyt:  1926
Kuollut:  ?
Sukupuoli:  ori
Väri:  mustanruunikko
Rotu:  amerikanravuri
Synnyinmaa:   Yhdysvallat
Rekisteröintimaa:   Saksa
Isä:  The Laurel Hall
Emä:  Blitzie
Emänisä:  Walnut Hall
Autoennätys:  1.16,3
Walter Dear (1926 – kadonnut 1945) on ainoa ravihevonen, joka on voittanut sekä Amerikan suurimman ravikilpailun Hambletonian Stakesin että Euroopan suurimman ravikilpailun Prix d'Ameriquen.
Ori aloitti kilpailu-uransa kaksivuotiaana voittamalla neljä suurkilpailua ja juoksemalla ikäluokkansa kauden kärkiajan 17,7 Walter Coxin ajamana. Kolmevuotiaana Walter Dear voitti ikäluokan suurimmat kilpailut Hambletonianin ja Kentucky Futurityn sekä juoksi rahaa 57 509 dollaria, joka teki siitä vuoden eniten ansainneen ravihevosen. Loppuvuodesta 1929 William Cane myi oriin Saksaan 25 000 dollarilla.
Euroopassa Walter Dear voitti maanosan suurimmat kilpailut Ameriquen ja Matador Rennenin sekä Graf Kalman Hunyady Memorialin ja Copenhagen Cupin. Hevosen omistaja Bruno Cassirer pakeni natseja Lontooseen vuonna 1938 ja ori siirtyi entisen valmentajansa Charlie Millsin omistukseen. Toisen maailmansodan loppumelskeessä Walter Dear katosi keväällä 1945.
Suurkilpailuvoittoja

Hambletonian Stakes (Yhdysvallat) 1929
Kentucky Futurity (Yhdysvallat) 1929
Review Stakes (Yhdysvallat) 1929
Matador Rennen (Saksa) 1931, 1932, 1933
Graf Kalman Hunyady Memorial (Itävalta) 1931
Copenhagen Cup (Tanska) 1931, 1932
Preis von Deutschland (Saksa) 1931, 1933
Prix d'Amerique (Ranska) 1934
Aiheesta muualla

Walter Dear Sukupostin tietokannassa
Wiener Konzerthaus

| Wiener Konzerthaus |
| --- | --- |

Sijainti:  Landstraße, Wien
Valmistumisvuosi:  1913
Suunnittelija:  Fellner ja Helmer
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Wiener Konzerthaus on Wienissä, Itävallassa sijaitseva konserttitalo, joka avattiin vuonna 1913. Se sijaitsee Landstraßen kaupunginosassa.
Ensimmäinen ajatus konserttitalon rakentamisesta syntyi vuonna 1890. Arkkitehti Ludwig Baumannin varhaiset suunnitelmat sisälsivät konserttisalin lisäksi luistelualueen ja pyöräilykerhon. Yhdistetyssä ulkoilmatilassa 40 000 katsojaa olisi voinut osallistua erilaisiin tapahtumiin. Piirustuksia ei kuitenkaan hyväksytty. Se rakennettiin lopulta vuosina 1911-1913. Arkkitehtiyhtiö olivat Fellner & Helmer; työ tehtiin kuitenkin yhteistyössä Ludwig Baumannin kanssa.
Arkkitehtonisesti Konzerthaus on harvinainen yhdistelmä historismia, sessionismia ja jugendtyyliä. Rakennuksen korkea laatu vaati vuosien varrella vain vähän muutoksia ja ne tehtiin siten, että Konzerthausin alkuperäinen ulkomuoto säilyi pitkälti.
Aiheesta muualla

Wikimedia Commonsissa on kuvia tai muita tiedostoja aiheesta .
Wiener Konzerthaussin kotisivut (saksaksi) (englanniksi)
Walkerinkettukoira

| Walkerinkettukoira> Avaintiedot |
| --- | --- |
Alkuperämaa:  Kentucky,  Yhdysvallat
Määrä:  Suomessa ei yhtään
Alkuperäinen käyttö:  ketun metsästys
Nykyinen käyttö:  metsästyskoira
Muita nimityksiä:  Walker Foxhound, Walker Hound
FCI-luokitus:  ei FCI-rotu
Ulkonäkö
Väritys:  tricolour
Walkerinkettukoira (Walker Foxhound) on yhdysvaltalainen koirarotu.
Ulkonäkö

Rotu on perinteisesti kolmivärinen (tricolour).
Luonne ja käyttäytyminen

Walkerinkettukoira on energinen ja väsymätön metsästäjä.
Alkuperä

Amerikankettukoiran jalostuksen varhaisvuosina siitä eriytyi kolme linjaa, joita voidaan pitää erillisinä muunnoksinaan tai rotuinaan - näistä yksi on walkerinkettukoira. Eräs karjakauppias vieraili Tennesseen vuoristoalueella ja varasti sieltä mustan ajokoiran, jonka silmien yllä oli tan-merkit ja jonka häntä oli "rottamainen". Hän esitteli sen kentuckyläiselle metsästäjälle kenraali Maupinille, joka huomasi heti sen erinomaiset ominaisuudet ja käytti sitä jalostuksessaan kantakoirana uudelle rodulle. Hän nimesi sen Tennessee Leadiksi ja antoi sen jalostukseen myös ystävänsä John Walkerin kenneliin. Maupinin ja Walkerin kuoltua jälkimmäisen kaksi poikaa jatkoivat jalostusta, ja nämä risteyttivät silloin tällöin linjaan englanninkettukoiraa. Hyvien käyttöominaisuuksiensa vuoksi walkerinkettukoira alkoi pian levitä ympäri Yhdysvaltoja.
Alkuperä > Vaikutus nykyisiin rotuihin

Walkerinkettukoiraa käytettiin walkerinpesukarhukoiran jalostukseen.
W.F.O.

| W> F.O. Overkill |
| --- | --- | --- |

Studioalbumin tiedot
 Julkaistu: 15. heinäkuuta 1994
 Tuottaja(t): Overkill
 Tyylilaji: thrash metal
 Kesto: 57.38
 Levy-yhtiö: Atlantic Records
Overkillin muut julkaisut
| I Hear Black 1993 | W.F.O. 1994 | Wrecking Your Neck 1995 |
W.F.O. on thrash metal -yhtye Overkillin seitsemäs studioalbumi. Se julkaistiin 15. heinäkuuta 1994.
Kappaleet

Where it Hurts – 5.33
Fast Junkie – 4.21
The Wait/New High in Lows – 5.46
They Eat Their Young – 4.57
What's Your Problem – 5.10
Under One – 4.14
Supersonic Hate – 4.17
R.I.P. (Undone) – 1.43
Up to Zero – 4.07
Bastard Nation – 5.38
Gasoline Dream – 6.49
Kokoonpano

Bobby "Blitz" Ellsworth – laulu
D.D. Verni – basso
Merritt Gant – kitara
Rob Cannavino – kitara
Tim Mallare – rummut
Doug Cook – Koskettimet
Aiheesta muualla

W.F.O. Discogsissa. (englanniksi)
Albumi W.F.O. Encyclopaedia Metallum -sivustolla (englanniksi)
Wesley Crusher

| Wesley Crusher |
| --- | --- |
 Wesley Star Trek – uusi sukupolvi -sarjan kolmannella tuotantokaudella.
Luoja(t):  Gene Roddenberry
Näyttelijä(t):  Wil Wheaton
Ensi- esiintyminen:  Star Trek – uusi sukupolvi
Viimeinen esiintyminen:  Star Trek: Picard
Henkilötiedot
Sukupuoli:  mies
Ryhmäsidokset:  Yhdistyneiden planeettojen liitto
Suhteet
Vanhemmat:  Beverly Crusher Jack Crusher (kuollut)
Isovanhemmat:  Felisa Howard (isoäiti, kuollut)
Tutut:  Jean-Luc Picard William Riker Data Geordi La Forge Deanna Troi Worf "Matkaaja"
Infobox OKNimi-testi OK: 
Wesley R. Crusher on kuvitteellinen hahmo, joka nähdään Star Trek − uusi sukupolvi -sarjan kolmella ensimmäisellä tuotantokaudella päähenkilönä, Star Trek: Nemesis -elokuvassa sekä Star Trek: Picardissa. Wesleyä esittää Wil Wheaton.
Hahmon kaari

Wesley esiteltiin Uusi sukupolvi -sarjan alussa aluksen lääkintäupseerin Beverly Crusherin poikana, ja hän oli aluksella siviilinä opiskelemassa itsenäisesti. Kun insinööri Koninskin avustaja, "Matkaaja" sai vahingossa Enterprisen miljardin valovuoden päähän, Wesley oli ainoa joka ymmärsi asiaa samoin kuin hän, että ajatukset ovat yhteydessä fyysiseen maailmaan, ja auttoi häntä saamaan heidät takaisin lähtöpisteeseensä. Matkaajan rohkaisemana kapteeni Picard nimitti Wesleyn virkaatekeväksi aliluutnantiksi. Hän yritti pian myös Tähtilaivaston akatemiaan, mutta epäonnistui ensimmäisellä yrityskerralla.
Kolmannen kauden jaksossa William RIker, Deanna Troi ja hänen äitinsä kaapattiin ferengialukseen. Wesley oli ainoa, joka ymmärsi Rikerin lähettämän hätäkutsun, mutta hän jäi sen takia pois kyydistä akatemiaan. Kun kesken lukuvuoden avautui paikka Wesleylle, hän poistui sarjasta. Wesley teki muutamia vierailuja sarjaan, ja viimeisellä kaudella hän erosi Tähtilaivastosta. Hän kohtasi Matkaajan uudestaan ja lähti hänen mukaansa.
Tuotanto

Sarjan tuottaja Robert Justman on kertonut, että Wesleyn hahmon piti alun perin olla nainen nimeltään Leslie, mutta Gene Roddenberry oli hylännyt tämän ajatuksen. Tuotannossa mietittiin paljon, millä tavoin niin nuori hahmo pääsisi komentosiltaupseeriksi. Wil Wheatonin mielestä Wesley oli kirjoitettu ärsyttäväksi mahtailijaksi. Hän ei myöskään päässyt sarjan tuotannosta osallistumaan erääseen Milos Formanin ohjaamaan elokuvaan, johon hänet oli kutsuttu. Marina Sirtisin mukaan tuotannossa pelättiin Wheatonin tulevan siitä vielä kuuluisammaksi. Wheaton kertoi olleensa pettynyt tähän, minkä vuoksi hän halusi lähteä sarjasta.
Xéra Asáni

| --- | --- |
Muut nimet:  Notiodytikí Asáni (Νοτιοδυτική Ασάνη)
Sijainti:  40°46′48″N, 26°01′06″E, Alexandroúpoli Évros, Itä-Makedonia ja Traakia Kreikka
Merialue:  Traakianmeri, Egeanmeri, Välimeri
Pinta-ala:  0,08 km²
| --- | --- |
Asukasluku:  0
muokkaa - muokkaa wikitekstiä - muokkaa Wikidataa
Xéra Asáni (kreik. Ξέρα Ασάνη, ”Riutta-Asáni”) eli Notiodytikí Asáni (Νοτιοδυτική Ασάνη, ”Lounais-Asáni”) on pieni Kreikan saari, joka sijaitsee Länsi-Traakian rannikolla Évros-joen suistossa. Saaren pinta-ala on 0,08 neliökilometriä ja se on asumaton. Hallinnollisesti Xéra Asáni kuuluu Alexandroúpolin kuntaan, Évroksen alueyksikköön ja Itä-Makedonian ja Traakian alueeseen. Xéra Asáni on muodoltaan pitkä riuttamainen saari, jonka sisäpuolelle jää Asániksen saari. Saaret ovat osa Évroksen suiston kansallispuistoa sekä kahta Natura 2000 -aluetta, joista toinen on luonto- ja toinen lintudirektiivin mukainen.
Xicheng

Xicheng (西城区) on yksi Pekingin keskustan kaupunkipiireistä.
Xicheng Pekingin kartalla
Vuonna 2021 piirissä oli 1 104 000 asukasta.
Wollert Konow

| Wollert Konow |
| --- | --- |
 Konow noin vuonna 1910.
Norjan pääministeri
 Konowin hallitus 2. helmikuuta 1910 – 20. helmikuuta 1912  
Edeltäjä:  Gunnar Knudsen
Seuraaja:  Jens Bratlie
Henkilötiedot
Syntynyt: 16. elokuuta 1845 Fana, Norja
Kuollut: 15. maaliskuuta 1924 (78 vuotta) Fana, Norja
Tiedot
Puolue:  Frisinnede Venstre
Muut puolueet:  Venstre
Kunnianosoitukset:  Pyhän Olavin ritarikunta (1910)
Wollert Konow (16. elokuuta 1845 Fana – 15. maaliskuuta 1924 Fana) oli norjalainen poliitikko, joka toimi maansa pääministerinä vuosina 1910–1912. Hän edusti alun perin Venstreä, mutta siirtyi vuonna 1909 siitä irronneeseen Frisinnede Venstreen. Konow oli innokas uusnorjan puolestapuhuja, ja hänen hallituksensa kaatui Høyren erottua siitä Konowin pitämän uusnorjaa ihannoineen puheen takia. Konowin nimeen lisättiin usein tarkentava kirjainyhdistelmä SB hänen vaalipiirinsä Søndre Bergenhusin mukaan erotuksena toisesta samannimisestä poliitikosta.
Aiheesta muualla

Kuvia tai muita tiedostoja aiheesta Wollert Konow Wikimedia Commonsissa
Walter Davis (kolmiloikkaaja)

| Mitalit | Mitalit | Mitalit |  |
| --- | --- | --- | --- |
|  Walter Davis (oikealla) |  Walter Davis (oikealla) |  Walter Davis (oikealla) |  |
Maa:   Yhdysvallat
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Kultaa | Helsinki 2005 | kolmiloikka |  |
|  Pronssia | Osaka 2007 | kolmiloikka |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Moskova 2006 | kolmiloikka |  |
|  Hopeaa | Birmingham 2003 | kolmiloikka |  |
Walter Davis (s. 2. heinäkuuta 1979 Lafayette, Louisiana) on yhdysvaltalainen yleisurheilija, joka kilpailee pituushypyssä ja kolmiloikassa.
Davis osallistui ensimmäisiin arvokisoihinsa Sydneyn olympialaisissa 2000, jossa hän oli kolmiloikassa yhdestoista tuloksella 16,61. Edmontonin MM-kisoissa 2001 hän sijoittui kolmiloikassa viidenneksi hypittyään 17,20. Vuonna 2002 hän oli GP-finaalin kuudes ja sijoittui maailmancupissa toiseksi. 2003 hän voitti Birminghamin sisäratojen MM-kisoissa hopeaa tuloksella 17,35. Pariisin ulkoratojen MM-kisoissa hän karsiutui kolmiloikassa, mutta sijoittui pituushypyssä seitsemänneksi tuloksella 802. Kauden lopuksi IAAF:n yleisurheilufinaalissa hän sijoittui kolmiloikassa toiseksi.
Vuonna 2004 Davis kilpaili Ateenan olympialaisissa sijoittuen kolmiloikassa yhdenneksitoista ja karsiutuen pituushypyssä. IAAF:n yleisurheilufinaalissa hän oli kolmiloikassa seitsemäs. Helsingin MM-kisoissa 2005 Davis karsiutui pituushypyssä, mutta voitti kolmiloikassa maailmanmestaruuden tuloksella 17,57. IAAF:n yleisurheilufinaalissa hän oli kolmas. Davis avasi kilpailukautensa 2006 voittamalla sisäratojen maailmanmestaruuden Moskovan sisäratojen MM-kisoissa loikittuaan 17,73. IAAF:n yleisurheilufinaalissa hän oli kolmas ja yleisurheilun maailmancupissa ensimmäinen.
Davis sai Osakan MM-kilpailuissa 2007 pronssia kolmiloikassa tuloksella 17,33. Myöhemmin samana vuonna hän voitti IAAF:n yleisurheilufinaalin loikittuaan 17,35. Seuraavana vuonna hän oli IAAF:n yleisurheilufinaalissa kolmiloikassa neljäs. Berliinin MM-kilpailuissa 2009, Dohan sisäratojen MM-kilpailuissa 2010 ja Daegun MM-kilpailuissa 2011 hän karsiutui saman lajin loppukilpailusta.
Vuonna 2014 Davis sai vuoden kilpailukiellon laiminlyötyään olinpaikkatietojensa ilmoittamisen kolmesti vuoden aikana. Hän ei ollut kilpaillut huipputasolla vuoden 2012 Yhdysvaltain olympiakarsintojen jälkeen, mutta ei ollut kuitenkaan virallisesti lopettanut uraansa.
Henkilökohtaiset ennätykset

Pituushyppy: 836 cm (2006)
Kolmiloikka: 17,71 m (2006)
Pituushyppy: 815 cm (2002)
Kolmiloikka: 17,73 m (2006)
Aiheesta muualla

Davisin esittely Yhdysvaltain olympiajoukkueen sivuilla
Miesten kolmiloikan maailmanmestarit
Xızı

| Xızı |
| --- | --- |
 Näkymä Xızıin.
 Xızı
 Koordinaatit: 40°54′28″N, 49°4′24″E 
Valtio:   Azerbaidžan
Piiri:  Xızı
Kaupungiksi:  2008
Väkiluku (2010):  1 300
Infobox OKVirheellinen NIMI-arvo: 
Xızı (ven. Хызы, Hyzy) on kaupunki Azerbaidžanissa. Se sijaitsee Kaukasuksen pääjonon reuna-alueella 104 kilometriä Bakusta luoteeseen. Kaupunki on Xızın piirin keskus. Asukkaita on 1 300 henkeä (vuonna 2010).
Xızıstä tuli hallintopiirin keskus vuonna 1930. Vuonna 1956 alue liitettiin Apšeronin piiriin. Uudelleen piiri perustettiin vuonna 1990. Vuonna 2008 Xızı sai kaupungin statuksen.
Xızın ja sen lähikylien kanta-asukkaat ovat tateja.
Voilampi (Ähtäri)

| Voilampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°32′12″N, 24°07′49″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ähtärinjärven alue (35.43)
Laskupuro:  Väinänpuro Hankaveteen 
Järvinumero:  35.432.1.008
Mittaustietoja
Pinnankorkeus:  154,3 m  
Rantaviiva:  4,472 km  
Pinta-ala:  99,583 ha  
Tilavuus:  0,0017289 km³ 
Keskisyvyys:  1,74 m  
Suurin syvyys:  2,9 m  
Saaria:  ei saaria 
 fiVoilampi 
Voilampi on Etelä-Pohjanmaalla Ähtärissä Ähtärin keskustaajaman lähellä sijaitseva lähdeperäinen lampi. Se laskee Väinänpuroa pitkin Hankaveteen.
Maantietoa

Lammen pinta-ala on 100 hehtaaria, se on 1,5 kilometriä pitkä ja 1,1 kilometriä leveä. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 1,7 miljoonaa kuutiometriä eli 0,0017 kuutiokilometriä. Sen keskisyvyys on 1,7 metriä ja suurin syvyys on 2,9 metriä. Sen rantaviivan pituus on 4,5 kilometriä.
Luontoarvoja

Lammen vesi oli 1960-luvulla kirkasta ja maukasta, jolloin sitä käytettiin juomavetenäkin. Vesi on sen jälkeen sameutunut ja ruohottunut. Lammen tilaa seuraamaan ja mahdollisesti parantamaan on perustettu Ähtärin Voilammen vesienhoitoyhdistys.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Hankaveden–Väliveden alueeseen (35.432) se kuuluu. Lammen vedenpinnan korkeus on 154,3 metriä mpy.
Lammessa on todettu ainakin seitsemän pohjasta pulppuavaa lähdettä, josta se saa merkittävän osan vedestään. Siihen on johdettu myös lukuisia metsä- ja suo-ojia, jotka tuovat siihen ravinteita. Lammesta poistuu vesi Väinänpuroa myöten Hankaveteen.
Wollemin kansallispuisto

Colo-joen rotkolaakso
| --- | --- |
Sijainti:  Uusi Etelä-Wales, Australia
Lähin kaupunki:  Sydney (200 km)
Pinta-ala:  5017
| --- | --- |
Nimi alkuperäiskielellä:  Wollemi National Park
Tyyppi:  Australian kansallispuisto, kansallispuisto 
Perustettu:  1979
Hallinto:  NSW National Parks and Wildlife Service
muokkaa - muokkaa wikitekstiä - muokkaa Wikidataa
Wollemin kansallispuisto on luonnonsuojelualue Australian Uuden Etelä-Walesin osavaltiossa. Puisto on yksi kahdeksasta alueesta, jota muodostavat Unescon maailmanperintökohteen Greater Blue Mountains -alue. Se on australianwollemian ainoa tunnettu kasvupaikka.
Aiheesta muualla

Kuvia tai muita tiedostoja aiheesta Wollemin kansallispuisto Wikimedia Commonsissa
Wollemi National Park NSW National Parks and Wildlife Service (englanniksi)
Walkiakoski (yritys)

Walkiakosken johtajia ja virkailijoita vuonna 1899.
Osakeyhtiö Walkiakoski Aktiebolag oli Valkeakoskella vuosina 1873–1934 toiminut metsäteollisuusyritys, josta tuli sittemmin osa Yhtyneet Paperitehtaat Oy:tä ja edelleen osa UPM-Kymmene-konsernia.
Historia

Yhtiön toiminta sai alkunsa, kun tamperelaiset konttoristi Carl Johan Helin (1844–1902), apteekkari Edvard Julius Granberg (1823–1884) ja kauppias Carl Oskar Willgren (1832–1882) perustivat 1871 Valkeakosken Myllysaareen ensin puuhiomon ja sitten paperitehtaan, jossa oli kaksi paperikonetta. Tämä tehdas käytti aluksi nimeä E. J. Granberg & C:o, mutta pian muodostettiin 1,2 miljoonan markan osakepääoman omaava Osakeyhtiö Walkiakoski Aktiebolag, jonka säännöt senaatti vahvisti 17. heinäkuuta 1873. Puuhiomo ja paperitehdas käynnistyivät 1873. Puuhiomossa oli neljä hiomakonetta apukoneineen, joita käytti kaksi yhteensä 190 hevosvoiman tehoista Jonval-turbiinia. Paperikoneita oli aluksi kaksi, myöhemmin hankittiin vielä kolmas kone. Perustajista Helin joutui luopumaan osakkuudestaan jo alkuvaiheessa, mutta Granberg ja Willgren jatkoivat toimien vuorotellen tehtaan isännöitsijöinä. Vuonna 1880 valmistui Valkeakoskelle Suomen ensimmäinen sulfaattiselluloosatehdas. Sulfaattiselluloosatehtaan suunnitteli maisteri Herman Hellén Ruotsista ja Saksasta hankkimansa kokemuksen perusteella.
1880-luvun kuluessa uusi yhtiö kärsi tappioita Venäjän kaupassaan, ja se joutui 1886 velkojiensa hallintaan, ja lopulta yhtiö teki konkurssin. Velkojien muodostama yhteenliittymä osti Valkeakosken tehtaan konkurssihuutokaupassa, ja tehtaan toimintaa jatkoi ensin avoin yhtiö Walkiakoski Nya Bolag ja vuodesta 1889 lähtien edellisenä vuonna perustettu Aktiebolaget Walkiakoski.
Paperitehdas tuhoutui tulipalossa vuonna 1901 mutta se rakennettiin uudelleen ja uusi tehdas käynnistyi 1902 kolmella paperikoneella. Tehdasta laajennettiin 1905–1907, tällöin rakennettiin sulfiittiselluloosatehdas sulfaattiselluloosatehtaan viereen ja molempia tehtaita varten yhteinen höyryvesivoima-asema. Lisäksi sulfaattiselluloosatehtaan yhteyteen valmistui valkaisuosasto ja uusi paperikone. Kaikki tuotettu selluloosa käytettiin paperin valmistukseen. Paperituotannosta 70 prosenttia meni Venäjälle, 14 prosenttia Englantiin ja noin 10 prosenttia kotimaahan.
Vuonna 1912 yhtiön palveluksessa oli 1000 henkilöä, myynti oli yhdeksän miljoonaa markkaa ja tuotanto muodostui 13 000 tonnista eri paperilaatuja sekä 10 500 tonnista selluloosaa. Yhtiö jatkoi toimintaansa ilman suuria ongelmia aina vuoteen 1917 saakka. Vuoden 1917 vallankumous Venäjällä johti siihen, että tärkein markkina-alue menetettiin. Samoin aiheutui maksamatta jääneiden saatavien ja kiinteistöjen menetyksistä 7,3 miljoonan markan tappiot.
Yhtiön rahoitustilanne oli 1920-luvun alussa vaikea, ja sen pääosakas helsinkiläinen pankkiiri Moses Skurnik joutui luovuttamaan Ab Walkiakosken osakkeet Helsingin Osakepankille. Pankki asetti yhtiön johtoon 1924 kenraali Rudolf Waldenin, joka oli 1920 perustanut Yhtyneet Paperitehtaat Oy:n. Ab Walkiakoski liitettiin osaksi samaa konsernia 1929 ja fuusioitiin Yhtyneisiin Paperitehtaisiin 1934.